CELEX: 32005R1689
Language: el
Date: 2005-10-14 00:00:00
Title: Κανονισμός (ΕΚ) αριθ. 1689/2005 της Επιτροπής, της 14ης Οκτωβρίου 2005, που καθορίζει τους συντελεστές απαξίωσης, που πρέπει να εφαρμόζονται κατά την αγορά γεωργικών προϊόντων στην παρέμβαση, για το οικονομικό έτος 2006

15.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 271/29
            
         
      ΚΑΝΟΝΙΣΜΌΣ (ΕΚ) αριθ. 1689/2005 ΤΗΣ ΕΠΙΤΡΟΠΉΣ
   
   της 14ης Οκτωβρίου 2005
   που καθορίζει τους συντελεστές απαξίωσης, που πρέπει να εφαρμόζονται κατά την αγορά γεωργικών προϊόντων στην παρέμβαση, για το οικονομικό έτος 2006
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 1883/78 του Συμβουλίου, της 2ας Αυγούστου 1978, περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), και ιδίως το άρθρο 8 παράγραφος 1 δεύτερη φράση,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 8 του κανονισμού (ΕΟΚ) αριθ. 1883/78, η απαξίωση των αποθηκευμένων γεωργικών προϊόντων στη δημόσια παρέμβαση πρέπει να πραγματοποιείται κατά τη στιγμή της αγοράς. Το ποσοστό απαξίωσης αντιστοιχεί κατ' ανώτατο όριο στη διαφορά μεταξύ της τιμής αγοράς και της προβλεπόμενης τιμής διάθεσης κάθε προϊόντος.
            
         
               (2)
            
            
               Σύμφωνα με το άρθρο 8 παράγραφος 3 του κανονισμού (ΕΟΚ) αριθ. 1883/78, η Επιτροπή μπορεί να περιορίσει την απαξίωση κατά τη στιγμή της αγοράς σε μέρος του εν λόγω ποσοστού απαξίωσης το οποίο δεν μπορεί να είναι κατώτερο από το 70 % της συνολικής απαξίωσης.
            
         
               (3)
            
            
               Είναι σκόπιμο να καθοριστούν για το οικονομικό έτος 2006, για ορισμένα προϊόντα, οι συντελεστές που πρέπει να εφαρμόζονται από τους οργανισμούς παρέμβασης στις μηνιαίες τιμές των προϊόντων αυτών, ώστε οι εν λόγω οργανισμοί να είναι δυνατόν να διαπιστώνουν τα ποσά της απαξίωσης.
            
         
               (4)
            
            
               Τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τα προϊόντα που εμφαίνονται στο παράρτημα και τα οποία, μετά από αγορά στη δημόσια παρέμβαση, έχουν εισέλθει σε αποθήκες ή έχουν αναληφθεί από τους οργανισμούς παρέμβασης, μεταξύ της 1ης Οκτωβρίου 2005 και 30 Σεπτεμβρίου 2006, οι οργανισμοί παρέμβασης εφαρμόζουν στις τιμές των αγοραζόμενων προϊόντων κάθε μήνα τους συντελεστές που εμφαίνονται στο εν λόγω παράρτημα.
   Άρθρο 2
   Τα ποσά των δαπανών, που υπολογίζονται λαμβάνοντας υπόψη την απαξίωση που αναφέρεται στο άρθρο 1 του παρόντος κανονισμού, ανακοινώνονται στην Επιτροπή στο πλαίσιο των δηλώσεων που καταρτίζονται βάσει του κανονισμού (ΕΚ) αριθ. 296/96 της Επιτροπής (2).
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Οκτωβρίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 216 της 5.8.1978, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 695/2005 (ΕΕ L 114 της 4.5.2005, σ. 1).
   
      (2)  ΕΕ L 39 της 17.2.1996, σ. 5· κανονισμός όπως τροποποιήθηκε τελευταία από τον κανονισμό (ΕΚ) αριθ. 1607/2005 (ΕΕ L 256 της 1.10.2005, σ. 12).
   
      ΠΑΡΑΡΤΗΜΑ
      Συντελεστές απαξίωσης, που εφαρμόζονται στις μηνιαίες τιμές αγορών
      
                  Προϊόντα
               
               
                  Συντελεστές
               
            
                  Μαλακός αρτοποιήσιμος σίτος
               
               
                  0,10
               
            
                  Κριθή
               
               
                  0,15
               
            
                  Αραβόσιτος
               
               
                  —
               
            
                  Σόργο
               
               
                  —
               
            
                  Ζάχαρη
               
               
                  0,40
               
            
                  Ρύζι paddy
               
               
                  —
               
            
                  Αλκοόλη
               
               
                  0,55
               
            
                  Βούτυρο
               
               
                  0,01
               
            
                  Αποκορυφωμένο γάλα σε σκόνη
               
               
                  0,02
               
            
                  Βόειο κρέας σε τεταρτημόρια
               
               
                  —
               
            
                  Βόειο κρέας χωρίς κόκαλα
               
               
                  —